Dion fra Syrakus
Store norske leksikon,Historie,Verdens historie og samtidshistorie,Europa,Den greske antikken
Dion fra Syrakus var en gresk politiker i den greske antikken. Han var den eldre Dionysios' svoger, og rådgiver for den yngre Dionysios.
Dion var begeistret for Platons filosofi og påvirket av ideen om et opplyst enevelde, så han fikk Dionysios til å kalle Platon til Syrakus. Senere ble imidlertid Dion jaget bort og drog til Hellas. Etter en tid kom han tilbake til Sicilia med en hær, fordrev tyrannen i 356 fvt. og ble selv statens leder. Han falt som offer for en sammensvergelse. Les mer i Store norske leksikon den greske antikken den greske antikkens historie Platon